Extreu les principals categories d'aquest text:
Maria Serrallach Julià (Barcelona, 13 de desembre de 1905 – 26 d'octubre de 1992) fou una bibliotecària catalana. Filla del metge Narcís Serrallach i Mauri de Barcelona (fou un dels primers uròlegs d'Espanya) i de Concepció Julià Font de Gelida, amb quatre germans més, entre ells Josep Antoni Serrallach i Julià, Maria Serrallach estudià a l'Escola Alemanya de Barcelona. Als set anys, a més de l'alemany, parlava francès i, als dotze, anglès. En acabar, seguí estudis de comerç i de seguida ingressà com a alumna a l'Escola de Bibliotecàries. Acabà la carrera el 1933, amb una tesina titulada Biblioteques a la U.R.S.S. Una mostra del seu esperit innovador és que ja el 1930 aconseguí el carnet de conduir. Just acabar la carrera, treballà a la biblioteca del Tir Nacional (1933–1936), i el 1937 va començar a treballar com a interina a la feina que l'ocuparia la resta de la seva vida laboral: el Seminari de Química i Farmàcia de la Universitat de Barcelona, biblioteca que pràcticament organitzà des de zero i a la qual dotà d'uns serveis força insòlits per a l'època. El 1940 introduí (de manera rudimentària, però efectiva) un servei de fotocòpies, innovador a l'Estat. Ben aviat comptà amb la col·laboració i el suport econòmic de les empreses químiques i farmacèutiques, que trobaven en aquesta biblioteca la informació que els era bàsica per a la feina. El 1942 aprovà les oposicions al Cos Facultatiu d'Arxivers, Bibliotecaris i Arqueòlegs, i guanyà així la plaça definitiva a la biblioteca de la Universitat. També va guanyar les oposicions de traductora jurada d'anglès i d'alemany. ' El 1946, gràcies a una beca del govern americà, estigué un any als Estats Units, on treballà durant deu mesos a la biblioteca de ciències de la Universitat de Nôtre Dame, Indiana, i tingué l'oportunitat de visitar una quarantena de biblioteques d'aquell país i de conèixer el fundador de Chemichal abstracts. Aquesta experiència revertí en els serveis a la biblioteca de Química, a més dels donatius de revistes que aconseguí de l'US Book Exchange, i amb les quals completà la col·lecció del Seminari. Dictà diverses conferències a químics sobre aquesta estada i publicà alguns articles. El mateix 1946 publica Bibliografía química, una compilació d'obres tècniques i de recursos de tota mena d'utilitat per a la professió i els estudiants de química que resultà útil durant força anys. Aquesta és la seva publicació més important; però a la seva bibliografia s'hi compten una desena d'altres treballs, tots relacionats amb la documentació química.
Maria Serrallach Julià : persona, Barcelona : Entitat_Geopolítica, Narcís Serrallach i Mauri : persona, Espanya : Entitat_Geopolítica, Concepció Julià Font de Gelida : persona, Escola de Bibliotecàries : educació, Universitat de Barcelona : educació, Estat : Entitat_Geopolítica, Universitat : educació, Estats Units : Entitat_Geopolítica, Universitat de Nôtre Dame : educació, Indiana : Entitat_Geopolítica, Chemichal abstracts : organització, US Book Exchange : mitjans_massius, Bibliografía química : obra_escrita, Josep Antoni Serrallach i Julià : estudiós/científic, Maria Serrallach : persona, Escola Alemanya de Barcelona : educació, Seminari de Química i Farmàcia : organització, Cos Facultatiu d'Arxivers, Bibliotecaris i Arqueòlegs : organització